|  |
| --- |
| * + - * 1. **REPUBLIKA HRVATSKA**  1. **OSJEČKO-BARANJSKA ŽUPANIJA**   **Općina Ernestinovo**  **Općinsko vijeće** |

KLASA: 021-05/23-01/9

URBROJ: 2158-19-01-23-3

Ernestinovo, 04. srpnja 2023.

**ZAPISNIK**

**sa 27. sjednice osmog saziva Općinskog vijeća Općine Ernestinovo**

**održane 04. srpnja 2023. godine sa početkom u 18:00 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 18.00 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Ivan Tkalec
4. Tea Pušeljić
5. Mirko Milas
6. Igor Matovac
7. Šarika Sukić
8. Julijana Šuica

Ostali prisutni:

1. Marijana Junušić, načelnica
2. Deže Kelemen, zamjenik načelnice
3. Denis Cvetković, pročelnik JUOE
4. Eva Vaci, administrativna tajnica

Nakon prozivke predsjednik Vijeća Krunoslav Dragičević konstatira da je sjednici nazočno 8 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Šariku Sukić i Julijanu Šuica.

**ZAKLJUČAK**

**Prijedlozi su jednoglasno prihvaćeni, sa 8 glasova za.**

**Za zapisničara se određuje Eva Vaci, a za ovjerovitelje zapisnika Šarika Sukić i Julijana Šuica.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 25. i 26. sjednice Vijeća
2. Donošenje Odluke o izradi IV. Izmjena i dopuna Prostornoga plana uređenja Općine Ernestinovo
3. Donošenje odluke o suglasnosti za provedbu ulaganja na području Općine Ernestinovo

za projekt/operaciju: „Izgradnja interaktivnog kulturnog dječjeg centra Ernestinovo“

1. Donošenje Odluke o iznosu ekonomske cijene Dječjeg vrtića Ogledalce Ernestinovo
2. Donošenje Odluke o davanju suglasnosti na Prijedlog Pravilnika o radu Dječjeg vrtića Ogledalce Ernestinovo
3. Donošenje Odluke o davanju suglasnosti na Prijedlog II. Izmjena i dopuna Pravilnika o plaćama, naknadi plaće i drugim materijalnim pravima radnika zaposlenih u Dječjem vrtiću Ogledalce Ernestinovo
4. Donošenje Odluke o davanju suglasnosti na Prijedlog Odluke o otvaranju druge jasličke mješovite skupine u Dječjem vrtiću Ogledalce Ernestinovo
5. Donošenje Odluke o davanju suglasnosti na Prijedlog Odluke o prenamjeni višenamjenske prostorije

Budući da nije bilo dopune dnevnog reda, predsjednik daje dnevni red na usvajanje.

**ZAKLJUČAK**

**Dnevni red se usvaja jednoglasno, sa 8 glasova za.**

TOČKA 1. USVAJANJE ZAPISNIKA 25. i 26. SJEDNICE VIJEĆA

Vijećnici su u materijalima dobili zapisnik sa 25 i 26. sjednice Općinskog vijeća. Potom je otvorena rasprava. Budući da nije bilo primjedbi na zapisnik, predsjednik daje zapisnike na usvajanje.

**ZAKLJUČAK**

**Zapisnik sa 25. i 26. sjednice Vijeća usvaja se jednoglasno, sa 8 glasova za.**

TOČKA 2. DONOŠENJE ODLUKE O IZRADI IV. IZMJENA I DOPUNA PROSTORNOGA PLANA UREĐENJA OPĆINE ERNESTINOVO

Vijećnici su dobili materijale za ovu točku, a pročelnik je još dodatno kratko obrazložio. Potom je otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o izradi IV. Izmjena i dopuna Prostornoga plana uređenja Općine Ernestinovo.**

**Odluka je donesena jednoglasno, sa 8 glasova za.**

TOČKA 3. DONOŠENJE ODLUKE O SUGLASNOSTI ZA PROVEDBU ULAGANJA NA PODRUČJU OPĆINE ERNESTINOVO ZA PROJEKT/OPERACIJU: „IZGRADNJA INTERAKTIVNOG KULTURNOG DJEČJEG CENTRA ERNESTINOVO“

Kratko obrazloženje ove točke je dala načelnica. Potom je otvorena rasprava. Budući da se nitko nije javio za riječ, prijedlog je dan na usvajanje

**ZAKLJUČAK**

**Općinsko vijeće Općine Ernestinovo donosi Odluku o suglasnosti za provedbu ulaganja na području Općine Ernestinovo za projekt/operaciju: „Izgradnja interaktivnog kulturnog dječjeg centra Ernestinovo“**

**Odluka je donesena jednoglasno, sa 8 glasova za.**

TOČKA 4. DONOŠENJE ODLUKE O IZNOSU EKONOMSKE CIJENE DJEČJEG VRTIĆA OGLEDALCE ERNESTINOVO

Vijećnici su dobili materijale za ovu točku, za koju je načelnica dala dodatno obrazloženje. Potom je otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o iznosu ekonomske cijene Dječjeg vrtića Ogledalce Ernestinovo.**

**Odluka je donesena jednoglasno, sa 8 glasova za.**

TOČKA 5. DONOŠENJE ODLUKE O DAVANJU SUGLASNOSTI NA PRIJEDLOG PRAVILNIKA O RADU DJEČJEG VRTIĆA OGLEDALCE ERNESTINOVO

Vijećnici su dobili materijale za ovu točku, a pročelnik je još dodatno kratko obrazložio. Potom je otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o davanju suglasnosti na Prijedlog Pravilnika o radu Dječjeg vrtića Ogledalce Ernestinovo.**

**Odluka je donesena jednoglasno, sa 8 glasova za.**

TOČKA 6. DONOŠENJE ODLUKE O DAVANJU SUGLASNOSTI NA PRIJEDLOG II. IZMJENA I DOPUNA PRAVILNIKA O PLAĆAMA, NAKNADI PLAĆE I DRUGIM MATERIJALNIM PRAVIMA RADNIKA ZAPOSLENIH U DJEČJEM VRTIĆU OGLEDALCE ERNESTINOVO

Vijećnici su dobili materijale za ovu točku, a pročelnik je još dodatno kratko obrazložio.

Potom je otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o davanju suglasnosti na Prijedlog II. Izmjena i dopuna Pravilnika o plaćama, naknadi plaće i drugim materijalnim pravima radnika zaposlenih u Dječjem vrtiću Ogledalce Ernestinovo**

**Odluka je donesena jednoglasno, sa 8 glasova za.**

TOČKA 7. DONOŠENJE ODLUKE O DAVANJU SUGLASNOSTI NA PRIJEDLOG ODLUKE O OTVARANJU DRUGE JASLIČKE MJEŠOVITE SKUPINE U DJEČJEM VRTIĆU OGLEDALCE ERNESTINOVO

Vijećnici su dobili materijale za ovu točku, a pročelnik je još dodatno kratko obrazložio. Potom je otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o davanju suglasnosti na Prijedlog Odluke o otvaranju druge jasličke mješovite skupine u Dječjem vrtiću Ogledalce Ernestinovo.**

**Odluka je donesena jednoglasno, sa 8 glasova za.**

TOČKA 8. DONOŠENJE ODLUKE O DAVANJU SUGLASNOSTI NA PRIJEDLOG ODLUKE O PRENAMJENI VIŠENAMJENSKE PROSTORIJE

Vijećnici su dobili materijale za ovu točku, a pročelnik je još dodatno kratko obrazložio. Potom je otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluke o davanju suglasnosti na Prijedlog Odluke o prenamjeni višenamjenske prostorije**

**Odluka je donesena jednoglasno, sa 8 glasova za.**

G-din Deže Kelemen je izvijestio Vijeće da su radovi na Dječjem vrtiću u Laslovu završeni. Po njegovim saznanjima čeka se uporabna dozvola, te da bi vrtić trebao početi sa radom u rujnu.

Budući da pročelniku JUO Općine Ernestinovo ističe radni odnos u petak (07. 07.) zahvalio se vijećnicima na konstruktivnim prijedlozima i dobroj suradnji.

Vezano za to, načelnica se također zahvalila pročelniku na dobroj suradnji. Mišljenja je da je općina u njemu dobila dobrog radnika i suradnika koji se maksimalno trudio da sve poslove odradi na vrijeme na najbolji mogući način. Potom mu je zaželjela svako dobro i uspjeh na novom radnom mjestu.

Budući da drugih primjedbi i prijedloga nije bilo, predsjednik Vijeća zaključuje sjednicu u 18:25 sati.

Zapisničar: Ovjerovitelji zapisnika: Predsjednik Vijeća

Eva Vaci Julijana Šuica Krunoslav Dragičević

Šarika Sukić